George Boakye (dan siyasa)

George Boakye dan siyasan Ghana ne wanda ya taba zama dan majalisa mai wakiltar mazabar Asunafo ta kudu. A halin yanzu shi ne ministan yankin Ahafo.

 Rayuwar farko da ilimi 
An haife shi a ranar 6 ga watan Oktoba, Shekarar 1956. Ya fito daga Sankore wani gari a yankin Brong Ahafo na Ghana. Ya samu digirinsa na farko a fannin Kimiyyar Zamani a Jami'ar Kimiyya da Fasaha ta Kwame Nkrumah a shekarar 1992. Ya kuma sami digiri na biyu a fannin Ilimin Tsare-tsare da Gudanarwa daga Jami'ar Cape Coast a 2001.

 Aiki 
Masanin Ilimi ne. Ya yi aiki a matsayin mataimakin shugaban kwalejin horas da jami’ar St. Joseph da ke Bechem kafin shiga siyasa.

 Siyasa 
Shi mamba ne na New Patriotic Party. Ya kasance Hakimin gundumar Asunafo ta Kudu. Ya zama dan majalisar wakilai mai wakiltar mazabar Asunafo ta kudu a yankin Brong Ahafo na kasar Ghana a watan Janairun 2009 bayan ya lashe zabensa a babban zaben Ghana na shekara ta 2008 da kuri'u 16,574 daga cikin kuri'u 32,953 masu inganci. Eric Opoku na NDC ne ya gaje shi.

 Rayuwa ta sirri 
Yana da aure da ‘ya’ya shida. Ya bayyana a matsayin Kirista kuma memba na Cocin Katolika.

 Rigima 
A cikin watan Afrilun, shekarar 2017, Hukumar Burtaniya a Ghana ta zargi Boakye, Johnson Kwaku Adu, Richard Acheampong, da Joseph Benhazin Dahah da taimakawa 'yan uwansu shiga Burtaniya ba bisa ka'ida ba ta hanyar amfani da fasfo din diflomasiyya. Boakye ya nemi biza wa kansa da diyarsa daga baya ya bar ta a kasar Ingila wacce ta zauna tsawon shekaru 3 kafin ya koma Ghana.

 Manazarta 

Category:Rayayyun mutane